111. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ Ο ΔΙΟΙΚΗΤΗΣ ΤΗΣ  ΤΡΑΠΕΖΑΣ ΤΗΣ ΕΛΛΑΔΟΣ Αριθ. 41588/Β. 932 της 10/15 Οκτ. 1990 (ΦΕΚ Β΄ 653) Αξιοποίηση διαθεσίμων ασφαλιστικών Ταμείων. Έχοντας υπόψη: 1.Την παρ. 1 του άρθρ. 2 του Νόμ. 1266/82 «Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». 2.Τον Α.Ν. 1611/50 «περί καταθέσεων, ΝΠΔΔ και Ασφαλιστικών Ταμείων», όπως τροποποιήθηκε και συμπληρώθηκε με τα Ν.Δ. 2999/54 και 3856/58. 3.Τη σκοπιμότητα για την παροχή δυνατότητας στους ασφαλιστικούς και λοιπούς δημόσιους Οργανισμούς να επενδύσουν τα διαθέσιμά τους σε μετοχές πάσης φύσεως, αποφασίζουμε: Επιτρέπουμε στους ασφαλιστικούς και λοιπούς Δημόσιους Οργανισμούς που τηρούν τα διαθέσιμα τους σύμφωνα με τις διατάξεις του Α.Ν. 1611/50 να συμμετέχουν σε αυξήσεις μετοχικών κεφαλαίων Εταιρειών οι μετοχές των οποίων είναι εισηγμένες στο Χρηματιστήριο, χωρίς προηγούμενη ειδική έγκριση της Τράπεζας της Ελλάδος και με τις προϋποθέσεις που προβλέπονται από τις διατάξεις που ρυθμίζουν την λειτουργία τους. 